**Namdžun Kim** (kór. 김남준 – Kim Namdžun, RR: Kim Namjoon; \* 12. september 1994, Dongdžak, Soul), známy ako **RM** (predtým **Rap Monster**), je juhokórejský reper, autor skladieb a hudobný producent. Je lídrom juhokórejskej chlapčenskej skupiny BTS.

RM vydal prvú sólo mixtape, *RM*, v roku 2015, ktorú v roku 2018 nasledovala jeho druhá mixtape, *Mono*. *Mono* sa umiestnila na pozícii 26 v rebríčku *Billboard* 200, čím sa stala najvyššie umiestneným albumom od kórejského sólo hudobníka v Spojených štátoch. RM oficiálne debutoval ako sólo hudobník v roku 2022, kedy vydal album *Indigo*, ktorý obsahuje i spoluprácu s hudobníkmi Erykah Badu alebo Anderson .Paak. Najvyššie umiestnenie albumu bolo na tretej priečke rebríčka *Billboard* 200, čím sa stal najvyššie umiestneným albumom od kórejského sólo hudobníka vôbec. RM spolupracoval aj s hudobníkmi, ako sú napríklad Wale, Younha, Warren G, Gaeko, Krizz Kaliko, MFBTY, Fall Out Boy, Primary a Lil Nas X.

Raný život a vzdelanie
----------------------

Namdžun Kim sa narodil 12. septembra 1994 v Dongdžaku v Soule v Južnej Kórei a vyrastal v Ilsane v Gojangu, kam sa jeho rodina presťahovala, keď mal štyri alebo päť rokov. Má mladšiu sestru. Keď bol malý, naučil sa po anglicky hlavne pozeraním amerického sitkomu Priatelia so svojou mamou. Počas štúdia písal poéziu a vyhral za ňu mnohé ocenenia. Svoje práce dával na internet na stránky pre poéziu po dobu asi jedého roka, čím si získal pozornosť. Na základe toho uvažoval RM o kariére v literatúre, ale neskôr sa rozhodol inak. Keď mal dvanásť rokov, študoval štyri mesiace na Novom Zélande.

Keď mal RM 11 rokov, začal sa zaujímať o hip-hopovú hudbu potom, čo počul pesničku „Fly "od skupiny Epik High. Skladba mu poskytovala útechu, takže sa začal o tento žáner viac zaujímať. Jeho učiteľ v škole ho zoznámil s hudbou amerického repera Eminema, čím sa RM dostal k záľube v písaní textov. Zvykol si vytlačiť texty, ktoré sa mu zdali „cool", a zdieľal ich so svojimi kamarátmi. Vtedy začal písať texty pesničiek a uviedol, že jeho poézia sa stala textom piesne, keď sa spojila s hudbou. V roku 2007 začal repovať v lokálnych amatérskych hip-hopových kruhoch, vytvoril svoju prvú nahrávku pomocou programu Adobe Audition (vtedy nazývanom Cool Edit) a neskôr sa účastnil svojho prvého koncertu v roku 2008. RM sa stal aktívnejší v undergroundovej scéne kórejského hip-hopu pod menom Runch Randa, pričom vydal niekoľko skladieb a spoluprác s inými undergroudovými repermi, ako napríklad Zicom.

Ako študent, RM mal IQ 148 a patril medzi 1 % najlepších celého národa vo vstupných testoch na univerzitu (College Scholastic Ability Test, CSAT) v jazyku, matematike, cudzom jazyku a sociálnych štúdiách. Keďže jeho rodičia boli veľmi proti jeho záujmu o hudobnú kariéru kvôli jeho akademickým výsledkom, RM sa pôvodne rozhodol prestať venovať hudbe a chcel sa sústrediť na štúdium. Neskôr presvedčil svoju matku, aby mu dovolila stať sa reperom tak, že sa spýtal, či „chce, aby jej syn bol najlepším reperom alebo 5000. najlepším študentom".

V marci 2019 po dokončení štúdia na Global Cyber University s titulom v odbore Broadcasting and Entertainment sa RM zapísal do štúdia na Hanyang Cyber University v programe Master of Business Administration na odbore Advertising and Media.

Poznámky
--------

1. ↑  Tento rekord neskôr prekonali ďalší dvaja členovia skupiny BTS, Jimin a SUGA, pričom ich debutové albumy (*Face*, 2023, a *D-Day*, 2023) sa umiestnili na druhej priečke daného rebríčka.

Referencie
----------

1. ↑   *Suga lands at No. 2 on Billboard 200 with 'D-DAY' album* [online]. koreajoongangdaily.joins.com, 2023-05-03, [cit. 2023-12-30]. Dostupné online. Archivované 2023-05-03 z originálu. (po anglicky)
2. ↑   *BTS Profile* [online]. BTS Official Website, [cit. 2013-07-23]. Dostupné online.  Archivované 2018-10-24 na Wayback Machine
3. ↑  KIM, Ho-jik. *[현장] 방탄소년단(BTS) RM-슈가, 서울시 홍보대사 소감 "대한민국 대표라는 마음에 영광"* [online]. December 10, 2017. Dostupné online. Archivované 2020-07-19 z originálu. (po kórejsky)
4. ↑  SONG, Myŏng-sŏn. *Hiphap hada : Han'guk, hiphap kŭrigo sam*. Ch'op'an. vyd. Sŏul-si : [s.n.], 2016. ISBN 979-11-86559-11-6.
5. ↑   *[더스타프로필] 방탄소년단 랩몬스터, 감출수 없는 '섹시 예찬론자' 본능* [online]. April 30, 2015. Dostupné online. Archivované 2018-10-18 z originálu. (po kórejsky)
6. ↑  HERMAN, Tamar. *Get To Know BTS: Rap Monster* [online]. 2017-07-01, [cit. 2023-12-30]. Dostupné online. (po anglicky)
7. ↑  KIM, Jae-Ha. BTS's Rap Monster talks travel. *Chicago Tribune*, May 30, 2017. Dostupné online [cit. 2018-03-02].
8. 1 2 3 4  SONG, Myeong-seon. *힙합하다 1: 한국, 힙합 그리고 삶*. [s.l.] : 안나 푸르나, 2016. ISBN 9791186559116. (po kórejsky)
9. ↑   *BTS's Rap Monster talks travel* [online]. May 30, 2017. Dostupné online.
10. ↑   *방탄소년단, 네 꿈은 뭐니? (인터뷰)* [online]. October 15, 2013. Dostupné online. Archivované 2017-09-13 z originálu. (po kórejsky)
11. ↑   [세상의 총알을 막아내는 소년들그룹 방탄소년단.. *Cuvism Magazine*, July 22, 2013. Dostupné online [cit. 2015-07-23]. (po kórejsky)
12. ↑  MÉNDEZ, Blanca. *Rap Monster Is Proving Assumptions About Korean Idol Rappers Wrong* [online]. 2015-05-26, [cit. 2023-12-30]. Dostupné online. (po anglicky)
13. ↑  HWANG, Hye-jin. July 7, 2020. Dostupné online. Archivované 2020-07-07 z originálu. (po kórejsky)

Zdroj
-----

*Tento článok je čiastočný alebo úplný preklad článku RM (musician) na anglickej Wikipédii.*